Դևիդ Լին

Դևիդ Լին (, ), բրիտանացի կինոռեժիսոր, համաշխարհային կինոյի երևելի դեմքերից մեկըThe Kubrick FAQ: What films/filmmakers impressed Kubrick«Радио Свобода»: Стенограмма передачи «Книжное обозрение», առավել հայտնի է իր նկարահանած էպիկական ֆիլմերով։ Բրիտանական կինոակադեմիայի կողմից անցկացված հարցումներով դասվել է համաշխարհային կինոյի 10 լավագույն ռեժիսորների շարքումBFI: The Directors' Top Ten Directors։

Ստացել է Սըր կոչումը, իսկ 1984 թ. նաև Մեծ Բրիտանիայի Ասպետ պատվավոր կոչումը։

 Կենսագրություն և կարիերա 
Ծնվել է 1908 թվականի մարտի 25-ին Լոնդոնի հարակից Կրոյդոն ավանում։ Ծնողները մանուկ ժամանակ արգելել էին նրան այցելել կինոթատրոններБиография на сайте IMDb։

1927 թ. աշխատանքի է անցնում կինոստուդիաներից մեկում, սկզբում՝ որպես ռեժիսորի օգնական, ապա՝ մոնտաժող։ Առաջին լիամետրաժ մոնտաժի աշխատանքը կատարել է 1934 թ.։ Մինչև ռեժիսոր աշխատելը նա արդեն համարվում էր իր ժամանակի լավագույն մոնտաժողներից մեկը։

Առաջին ռեժիսորական գործը 1942 թ. Նոել Քաուորդի հետ համատեղ նկարահանած «Որի մեջ մենք ծառայում ենք» ֆիլմն էր։ 1944-45 թթ. Լինը էկրանավորել է Քաուորդի ևս 3 պիես։ Այնուհետ Չառլզ Դիքենսի գրվածքների հիման վրա նկարահանել է «Մեծ հույսեր» (1946) և «Օլիվեր Թվիստ» (1948) ֆիլմերը։ 1947 թ. դառնում է BAFTA կինոմրցանակի շնորհողներից մեկն ու ընտրվում նաև նրա ներկայացուցիչ։

1955 թ. էկրան է բարձրանում նրա առաջին գունավոր ֆիլմը՝ «Ամառ»-ը, որը նկարահանվել էր Վենետիկում ամերիկացի պրոդյուսերների միջոցների հաշվին։ Դրանից հետո նկարահանում է իր ամենահայտնի ֆիլմը՝ «Կամուրջ Քվայ գետի վրայով» (1957), որի համար նա ստանում է իր առաջին Օսկարը Օսկար լավագույն ռեժիսորի համար անվանակարգում։ Նույն մրցանակը ստանում է նաև 1962 թ. «Լոուրենս Արաբացի» պատմական մասշտաբային ֆիլմի համար։ Մյուս ամենահայտնի ֆիլմը Բորիս Պաստեռնակի համանուն վեպի էկրանացումն է՝ «Դոկտոր Ժիվագոն»։

Այս վերջին 3 ֆիլմերը ընդգրկված են Ամերիկյան բոլոր ժամանակների 100 լավագույն ֆիլմերի ցանկում, ռեժիսորը ստացել է Ոսկե Գլոբուս լավագույն ռեժիսորի համար մրցանակը, իսկ «Լոուրենս Արաբացի» ֆիլմը Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում գլխավորում է էպիկական ֆիլմերի ցուցակը։

«Ռայանի աղջիկը» (1970) քիչ հաջողություն ունեցած ֆիլմից հետո դադարում է աշխատել որպես ռեժիսոր, հաջորդ ֆիլմը՝ «Ուղևորություն դեպի Հնդկաստան» նկարահանում է 1984 թ., այն դառնում է ռեժիսորի վերջին աշխատանքը։ Ընդհանուր թվով ստացել է 23 տարբեր կինոմրցանակներ, ներկայացված է եղել ևս 21-ի։

6 անգամ ամուսնացած է եղել

 Ֆիլմագրություն 
29 ֆիլմերի մոնտաժող է, 19 ֆիլմի ռեժիսոր։ 3-ական ֆիլմերի պրոդյուսեր և դերասան է նաև։ 
Առավել նշանավոր ռեժիսորական աշխատանքներն են.
 տարեթիվ  անվանում  բնօրինակ անվանում  դերասաններ 1945  Կարճ հանդիպում  Brief Encounter   1948  Օլիվեր Թվիստ (ֆիլմ)  Oliver Twist  Ալեք Գինես 1957  Կամուրջ Քվայ գետի վրայով  The Bridge on the River Kwai  Ուիլյամ ՀոլդենԱլեք Գինես 1962  Լոուրենս Արաբացի  Lawrence of Arabia  Օմար ՇարիֆՊիտեր Օ'ԹուլԷնթոնի ՔուինԱլեք ԳինեսԽոսե ՖերրերԷնթոնի Քուեյլ 1965  Դոկտոր Ժիվագո  Doctor Zhivago  Օմար ՇարիֆՋուլի ՔրիստիՌոդ ՍթայգերԱլեք ԳինեսՋերալդին Չապլին 1965  երբևէ պատմված պատմություններից ամենամեծը (Ջորջ Սթիվենսի հետ համատեղ)  The Greatest Story Ever Told  Մաքս ֆոն ՍյուդովՉառլթոն Հեսթոն 1984  Ուղևորություն դեպի Հնդկաստան  A Passage to India  

 Գրականություն 
  Unsigned obituary of Lean.
  Lane's appreciation of Lean on his centennial
  Silver's essay on Lean's career compiled as part of the Senses of Cinema Great Directors series.
  Thomson's appreciation of Lean on the occasion of his centennial.

 Նյութեր 
 Alain Silver and James Ursini, David Lean and his Films, Silman-James, 1992.
 Kevin Brownlow, David Lean, Faber & Faber, 1997.
 Silverman, Stephen M., David Lean, Harry N. Abrams 1989.
 Santas, Constantine, The Epics Films of David Lean, Scarecrow Press, 2011
 Turner, Adrian "The Making of David Lean's Lawrence of Arabia" (Dragon's World, Limpsfield UK, 1994)
 Turner, Adrian "Robert Bolt: Scenes from two lives" (Hutchinson, London 1998)
 Williams, Melanie, David Lean, [Manchester University Press, 2014]
 Morris, L. Robert and Lawrence Raskin, Lawrence of Arabia: the 30th Anniversary Pictorial History, Anchor Books, Doubleday, 1992

 Ծանոթագրություններ 

 Արտաքին հղումներ 
 BAFTA-ի կայքում
 ԿինոՊոիսկ կայքում
 կենսագրությունը British Film Institute 

Կատեգորիա:BAFTA մրցանակի դափնեկիրներ
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի կինոռեժիսորներ
Կատեգորիա:Բրիտանացի պրոդյուսերներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Քաղցկեղից մահացածներ